"Niskopri l-kanċer bis-saħħa tal-imsielet" – tifla ta' 13-il sena
Tifla ta' 13-il sena tgħid li skopriet li kellha kanċer wara li l-ġenituri tagħha tawha permess biex ittaqqab widnejha għall-imsielet. Chloe rrakkuntat kif ftit tal-jiem wara li taqqbet widnejha, waqt il-lezzjoni tax-xjenza, hi u tilgħab bl-imsielet, innutat nefħa f'għonqha. Il-ġenituri tagħha ħaduha għand it-tabib u fil-bidu ħasbu li n-nefħa kienet kawża ta' infezzjoni wara li taqqbet widnejha. Madanakollu, aktar kmieni dan ix-xahar, ġie kkonfermat li Chloe kellha kanċer u bdiet tieħu l-kimoterapija. L-ewwel rawnd tat-trattament se tispiċċah għada. Wara li nhar il-Ħadd li għadda lil Chloe qaxxrulha xagħra, sħabha tal-iskola ngħaqdu flimkien u marru jaqtgħu xagħarhom qasir huma wkoll, biex jappoġġjawha.